# Vellesa

La vellesa és l'estat de l'ésser humà d'edat avançada, del deteriorament progressiu dels seus organs i de les seves funcions bàsiques com a conseqüència del pas dels anys.

## Citacions

* La vellesa s'ha apoderat de mi, però no puc adormir el meu dolor, i cada dia s'irrita i renova la meva pena.
    (en llatí) Nec licet obductum senio sopire dolorem: semper crudescit nam mihi poena recens.
       Les Parentals (Parentalia), s. IV. — Dècim Magne Ausoni
          Fragment dedicat a la seva dona, Atúsia Lucana Sabina
* Malauradament és molt curt l'interval entre el temps en què s'és massa jove i el temps en què s'és massa vell.
    (en francès) C'est un malheur qu'il y a trop peu d'intervalles entre le temps où l'on est trop jeune, et le temps où l'on est trop vieux.
       Pensées. — Montesquieu
* El vell perd un dels principals drets de l'ome: el d'esser judicat pels seus iguals.
       Pensaments den Goethe. — Johann Wolfgang von Goethe
* Quan un om es vell ha de fer més que quan era jove.
       Pensaments den Goethe. — Johann Wolfgang von Goethe
* Els vells som com les criatures; no ens corregim, encara que ens píquin els dits.
       Sang Nova, 1900. — Marià Vayreda i Vila
* Quan em diuen que sóc massa vell per fer alguna cosa, procuro fer-la immediatament.
    (en castellà) Cuando me dicen que soy demasiado viejo para hacer una cosa, procuro hacerla enseguida.
       — Pablo Picasso
* La vellesa no és lloc per covards.
    (en anglès) Old age is no place for sissies.
       — Bette Davis
* No hi ha cap raó per ser infeliç mentre et vas fent vell. Només pensa en els milions a qui se'ls ha denegat aquest privilegi.
    (en anglès) There's no point in being unhappy about growing older. Just think of the millions who have been denied the privilege.
       — Cary Grant
* Morir-se massa jove és un error. Morir-se massa vell, també. En general, morir-se és sempre un error.
       Diccionari per a ociosos, 1964. — Joan Fuster i Ortells
          Definició del concepte Morir
* Un mai no és massa vell per una història d'amor.
    (en anglès) One is never too old for romance.
       Sunday Mirror, 5 de maig de 1974. — Ingrid Bergman
* El secret d'una bona vellesa no és altre cosa que un pacte honrat amb la soledat.
    (en castellà) El secreto de una buena vejez no es otra cosa que un pacto honrado con la soledad.
       — Gabriel García Márquez
* Quan ets vell trobes que la major part de la gent que estimaves ha desaparegut, però et queda el record, i el record no mor mai.
       — Moisès Broggi i Vallès

## Dites populars

* A la vellesa, el dimoni sabater.
* A les velleses es fan les bestieses.
* Barber vell mal pols té.
* El vi és la llet dels vells i la llet el vi dels infants.
* En la joventut treballs, i en la vellesa badalls.
* En llurs velleses fan llurs ardideses.
* Jove que vol envellir, acabada la sopa, un plat de vi.
* Més se'n moren de joves que de vells.
* Ni metge jove ni barber vell.
* Qui de jove no treballa, quan és vell dorm a la palla.
* Qui no la fa de jove, la fa de vell.
* Pel ventrell no s'arriba a vell.

## Frases fetes

* Amb seny de bístia vella.
          Amb molta circumspecció
* Donar els fills mala vellesa als pares.
          No tractar-los bé, donar-los disgustos
* Fer el compte de la vella.
          Comptar o fer càlculs per mitjans indirectes, prescindint de les regles normals de l'aritmètica.
* Més vell que Adam, o que Matusalem, o que l'anar a peu, o que l'arròs a l'olla, o que l'arna, o que la tinya, o que el mal pa, o que els camins, o que el camí de la font, o que el pastar, o que la picor, o que l'escopir en terra, o que el pixar en terra, o que les gallines menjar sense dents, o que el cagar ajupit.
    (var.) Ser de l'any de la picor.
          Es diu d'una persona o cosa molt vella.
* ¿Què ens hi hem de fer vells, aquí?
          Pregunta que fa algú en impacientar-se d'estar molt de temps en el mateix lloc
* Tenir bona vellesa.
          Tenir una vellesa sense els mals propis de la majoria dels ancians
* Tenir mala vellesa.
          Tenir una vellesa amb els mals propis de la majoria dels ancians

## Referències

* ↑ Ausoni, Dècim Magne. Obres. Vol I. Barcelona: Fundació Bernat Metge, 1924 (Fundació Bernat Metge ; 8).
* 1 2 Bolinches, Antoni. Mil pessics de saviesa : antologia de citacions que inviten a pensar. Barcelona: Mina, 2005. ISBN 8496499340.
* 1 2 Goethe, Johann Wolfgang von; Maragall, Joan (trad.). Pensaments den Goethe. Barcelona: Biblioteca Popular de L'Avenç, 1910.
* ↑ «Espais Escrits. Xarxa del Patrimoni Literari Català». Folgueroles: Espais Escrits. Xarxa del Patrimoni Literari Català, cop. 2006-2008. [Consulta: 25 juliol 2012].
* ↑ «Quotes». Bette Davis - The Official Web Site. Boston: Bette Davis Foundation. Arxivat de l'original el 1610780945. [Consulta: 13 agost 2012].
* ↑ «Cary Grant Quotes». The Ultimate Cary Grant Pages. www.carygrant.net, cop. 1997-2009. Arxivat de l'original el 1337349545. [Consulta: 27 gener 2013].
* ↑ Fuster, Joan. Diccionari per a ociosos. Barcelona: Editorial A. C., 1964 [Consulta: 1390216225].
* ↑ Ratcliffe, 2017.
* ↑ Honores, Crystal. «Citas de Gabriel García Márquez». About.com, 2013. Arxivat de l'original el 1368472066. [Consulta: 21 maig 2013].
* ↑ Miralles, Francesc (ed.). Les Eines del bricolatge emocional. Barcelona: Columna, 2010. ISBN 9788466413336.
* 1 2 3 4 5 6 7 8 9 10 11 12 Alcover, Antoni M.; Moll, Francesc de B. «vellesa». A: Diccionari català-valencià-balear. Barcelona: IEC, 2002.
* ↑ Parés i Puntas, 1999.
* ↑ Cinc mil refranys catalans i frases fetes populars, 1965.
* 1 2 3 4 5 «vellesa». Diccionari de la llengua catalana de l'IEC. Barcelona : Institut d'Estudis Catalans.
* ↑ «Etimologies paremiològiques». Dites.cat. Arxivat de l'original el 1370840490. [Consulta: 12 gener 2015].

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Ratcliffe, Susan (ed.). Oxford Essential Quotations (en anglès). Oxford University Press, 2017 [Consulta: 24 setembre 2024].